בשבילי אפייה היא דרך להראות אהבה. ההנאה שבאפיה היא הרבה מעבר לטעם, לריח ולעבודה הכרוכה בה. זה השלם הטעים העשיר ומעורר כל כך הרבה חושים ורגשות בלי צורך באף מילה נוספת. עוד מגיל צעיר אני זוכרת איך עיסוק בחומרי מזון, לישה של בצק והכנת מאפים גרמו לי לשמחה ולהנאה. מדובר בכמה עשורים לאחור (לא מגלה כמה), ואני זוכרת איך המוצר הנפוץ ביותר לאפייה ביתית היה חבילות המרגרינה המלבניות שהיו יושבות ומחכות במקרר למתכונים שהוצאתי מספרי הבישול. זוכרים את הספר "עוגה לכל עת"? זה היה הכוכב אצלנו בבית טרום תקופת האינטרנט.